สภาองค์กรของผู้บริโภค

110 ซอยลาดพร้าว 26 แขวงจอมพล  
เขตจตุจักร กรุงเทพมหานคร 10900

วันที่ สิงหาคม 2568

เรื่อง บอกเลิกสัญญาเช่าซื้อ

เรียน กรรมการผู้จัดการบริษัท ........................จำกัด

อ้างถึง สัญญาเช่าซื้อเลขที่..............................................

ตามที่ข้าพเจ้าได้เข้าสัญญาเช่าซื้อรถยนต์ไฟฟ้าจากท่าน เมื่อวันที่ .......................รายละเอียดปรากฏตามสัญญาเช่าซื้อที่อ้างถึง ซึ่งท่านทราบดีอยู่แล้วนั้น

ข้าพเจ้าขอเรียนให้ทราบว่า รถยนต์คันดังกล่าวไม่สามารถใช้งานได้ตามปกติ เนื่องจากท่านไม่สามารถจัดหาและส่งมอบอะไหล่ที่สำคัญ โดยเฉพาะอย่างยิ่ง **ชุดชาร์จแบตเตอรี่ (CDU)** อุปกรณ์สำคัญในการควบคุมระบบรถยนต์ **รวมถึงอะไหล่อื่น เช่น .........**  ซึ่งเป็นอุปกรณ์ซึ่งอยู่ภายใต้สัญญารับประกันคุณภาพสินค้า (Warranty) ได้อย่างเพียงพอและทันท่วงทีตามที่ได้ตกลงไว้ ทำให้รถยนต์ไม่อยู่ในสภาพที่ใช้งานได้ตามปกติ เป็นเหตุให้เสื่อมราคาหรือเสื่อมความเหมาะสมแก่ประโยชน์อันมุ่งจะใช้เป็นปกติในการขับขี่ หรือประโยชน์ที่มุ่งหมายตามสัญญา

แม้ข้าพเจ้าได้แจ้งให้ท่านทราบถึงปัญหาและเร่งรัดให้ดำเนินการจัดหาอะไหล่และแก้ไขปัญหารถยนต์ให้กลับมาใช้งานได้ตามปกติหลายครั้งแล้ว แต่ท่านยังคงเพิกเฉย ไม่สามารถดำเนินการให้เป็นไปตามสัญญาได้ การกระทำของท่านดังกล่าวจึงถือเป็นการผิดนัดชำระหนี้ตามข้อตกลง  
และหน้าที่ตามกฎหมายก่อให้เกิดความเสียหายและทำให้ข้าพเจ้าไม่สามารถใช้ประโยชน์  
จากทรัพย์สินที่เช่าซื้อได้ตามวัตถุประสงค์ที่มุ่งหมายไว้ ด้วยเหตุนี้ **ข้าพเจ้าจึงขอใช้สิทธิบอกเลิกสัญญาเช่าซื้อรถยนต์ไฟฟ้าคันดังกล่าวกับท่าน** โดยข้าพเจ้าจะดำเนินการส่งมอบรถยนต์คันดังกล่าวคืนแก่ท่านในฐานะเจ้าของ ทั้งนี้ข้าพเจ้าไม่ได้ประพฤติผิดสัญญาหรือมีหนี้ที่ต้องชำระตามสัญญาเช่าซื้อแก่ท่านแต่อย่างใด ท่านจึงไม่มีสิทธิเรียกค่าขาดราคาค่าเช่าซื้อตามสัญญาจากข้าพเจ้า

จึงแจ้งมาเพื่อโปรดดำเนินการ

ขอแสดงความนับถือ

นาย/นางสาว......................................... ผู้เช่าซื้อ